لطیفہ عبدالکریم

لطیفہ محمد العبدالکریم ہک سعودی عرب دی کمپیوٹر سائنس دان تے پروفیسر ہن جو اے آئی اخلاقیات، قانونی ٹیکنالوجی تے قابل وضاحت اے آئی تے کم کرین٘دی پئین۔ او فی الحال شاہ سعود یونیورسٹی وِچ کمپیوٹر سائنس دی اسسٹنٹ پروفیسر ہن تے لیورپول یونیورسٹی وِچ مصنوعی ذہانت تے قانون دی وزٹنگ ریسرچر ہن۔ لطیفہ کوں فوربس نے "21ویں صدی دی اے آئی تحریک دی تعریف کرین٘والیاں زالیاں" وِچوں ہک دے طور تے تسلیم کیتا ہے تے 2020ء وِچ اے آئی اخلاقیات دی 100 شاندار زالیاں وِچوں ہک دے طور تے چُݨیا ڳیا ہے۔  

 تعلیم 
لطیفہ نے 2009ء وِچ کمپیوٹر سافٹ ویئر انجینئرنگ وِچ پی جی ڈی، 2011ء وِچ کمپیوٹر سائنس وِچ ایم ایس سی تے لیورپول یونیورسٹی توں 2017ء وِچ کمپیوٹر سائنس وِچ پی ایچ ڈی دی ڈگری حاصل کیتی۔ 

 عملی حیاتی تے تحقیق 
لطیفہ ایں وقت شاہ سعود یونیورسٹی وِچ کمپیوٹر سائنس دی اسسٹنٹ پروفیسر ہن جݙاں جو یونیورسٹی آف لیورپول وِچ اے آئی تے قانون وِچ وزٹنگ ریسرچر وی ہن۔او قانونی ڈومینز، قابل وضاحت تے قابل اعتماد اے آئی تے اے آئی دے اخلاقی جہتیں تے اے آئی دے اطلاق دی تحقیق تے مطالعہ کرین٘دی پئین۔

2016ء وِچ اوں، کیٹی اٹکنسن تے ٹریور بنچ-کیپون نال امریکی عدالت عظمیٰ وِچ کیس دی رائے دی پیشین گوئی کرن کیتے قانونی مقدمات دا تجزیہ کرین٘والا طریقہ کار شائع کیتا جیہڑا اینجلک (ANGELIC) آکھیا ویندے۔ (ADF for kNowledGe Encapsulation of Legal Information from Cases) کیتے مخفف، اینجلک ایں طرح دے پروگرام بݨاوݨ دے قابل ہا جو متعدد ڈومینز وِچ اعلیٰ درجے دی درستی نال مقدمات دا فیصلہ کرین٘دے ہن۔ اوں جلدی ئِ چ تھامسن رائٹرز تے ویٹ مینس نال مل کے اینجلک کوں برطانیہ وِچ مختلف قانونی کیس شعبے تے لاگو کرن کیتے کم کیتا۔ اوں دی تحقیق کیتے اوں کوں 26ویں بین الاقوامی کانفرنس برائے قانونی علم تے معلوماتی نظام وِچ بہترین ڈاکٹریٹ کنسورشیم نال نوازیا ڳیا۔ 

اپݨی تحقیق تے تدریس دے علاوہ، لطیفہ شوریٰ کونسل دی رکن ہن، اوں سعودی عرب دی حکومت کیتے اے آئی تے اے آئی گورننس کیتے قومی حکمت عملی دی رہنمائی وی کیتی ہے۔   اوں جی20 اے آئی پالیسی وِچ تعاون کیتا ہے تے انجمن اقتصادی تعاون و ترقی تے آئی ٹی یو سمیت مختلف بین الاقوامی اداریاں کوں مشورہ ݙتا ہے۔ لطیفہ اے آئی اخلاقیات کیتے یونیسکو دے ماہر گروپ دی رکن وی ہن۔  او عالمی اکنامک فورم وِچ مصنوعی ذہانت برائے انسانیت تے گلوبل فیوچر کونسل وِچ خدمتاں انجام ݙین٘دی پئین جیندے وِچ اے آئی انصاف پسندی دے مسائل کیتے تکنیکی طور تے مبنی حل تے توجہ ݙتی ویندی ہے۔

 حوالے 

ونکی:جِین٘دے شخصیّتاں
ونکی:سعودی زنانیاں
ونکی:ڄمّݨ دا سال موجود نِھیں (جِین٘دیاں شخصیتاں)
ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:ویکی ڈیٹا کنوں ماخوذ پیشہ ورانہ ٻولی
ونکی:ویکی ڈیٹا دے مواد کوں ورتاوݨ آلے صفحے
ونکی:مادر علمی ویکی ڈیٹا کنوں ماخوذ